ΓΡΑΠΤΗ ΕΡΩΤΗΣΗ E-0703/02

υποβολή: Philip Bushill-Matthews (PPE-DE), Jonathan Evans (PPE-DE),Robert Goodwill (PPE-DE), Roger Helmer (PPE-DE), Neil Parish (PPE-DE)και Charles Tannock (PPE-DE) προς την Επιτροπή

(13 Μαρτίου 2002)

Θέμα: Χρησιμότης της μελέτης αξιολόγησης των επιπτώσεων της Επιτροπής, ειδικότερα όσον αφορά την οδηγία περί φυσικών παραγόντων (κραδασμοί)

Σε απάντησή της στην Γραπτή Ερώτηση E-3212/01(1) σχετικά με την αξιολόγηση των επιπτώσεων για τις επιχειρήσεις της οδηγίας περί φυσικών παραγόντων.

Η Επιτροπή αναφέρει ότι ότανπέβαλε την πρότασή της για οδηγία του Συμβουλίου σχετικά με τις ελάχιστες προδιαγραφέςγείας και ασφαλείας κατά την έκθεση των εργαζομένων σε κινδύνους που οφείλονται σε φυσικούς παράγοντες(2), προέβλεψε μια αξιολόγηση των επιπτώσεων, βάσει συγκεκριμένης μελέτης, για τον αντίκτυπο εκάστου φυσικού παράγοντα, στις δραστηριότητες των μικρομεσαίων επιχειρήσεων, που περιελάμβανε και το εκτιμώμενο κόστος από την εφαρμογή της οδηγίας.

Η μελέτη αξιολόγησης των επιπτώσεων που αναφέρεται στην απάντηση αυτή βρίσκεται στις σελίδες 90-94 του COM(92)560 τελ.SΥΝ 449. Το μόνο οικονομικό στοιχείο σχετικά με το οικονομικό κόστος από την εφαρμογή της οδηγίας, για τις εταιρίες (χωρίς στοιχεία σχετικά με τον αριθμό των εργαζομένων που θα ασκήσουν το δικαίωμα εξοπλισμού και κατάρτισής τους), που αναφέρεται, είναι το ισοδύναμο του κόστους εργατικού δυναμικού για μισή μέρα ετησίως. Δεν αναφέρεται πως καταλήγουμε στονπολογισμό αυτό, ούτε γνωρίζουμε πόσους εργαζόμενους αφορά το μέτρο σε κάθε κράτος μέλος (άσχετα με την κατανομή του συνολικού κόστους μεταξύ επιχειρήσεων και δημόσιου τομέα) ή για την ΕΕ ως σύνολο.

Η διάταξη για τον έλεγχο των επιπτώσεων προετοιμάστηκε από την Τριμερή Συμβουλευτική Επιτροπή για την Ασφάλεια, την Υγιεινή και την Προστασία στο χώρο εργασίας, την Επιτροπή για την Ασφάλεια και την Υγεία στα ανθρακωρυχεία και τις άλλες εξορυκτικές βιομηχανίες, ανεξάρτητους εθνικούς εμπειρογνώμονες (που ενδεχομένως διέθεταν ή όχι λογιστικές και διαχειριστικές ικανότητες) και μια ομάδα εμπειρογνωμόνων για τον κοινωνικοοικονομικό αντίκτυπο της πρότασης.

Η οδηγία βρίσκεται τώρα στη διαδικασία συνδιαλλαγής. Υποστηρίζεται ότι η οδηγία θα κοστίσει δισεκατομμύρια ευρώ σε καθένα από τα μεγαλύτερα κράτη. Το Συμβούλιο έχει επανειλημμένα ζητήσει την εκπόνηση μιας σωστής μελέτης αξιολόγησης των επιπτώσεων όταν κάποια οδηγία έχει σαν αποτέλεσμα την πρόκληση σημαντικού οικονομικού κόστους. Πιστεύει η Επιτροπή ότι η Μελέτη Αξιολόγησης της στην οδηγία περί φυσικών παραγόντων (κραδασμοί) είναι κατάλληλη και συνεπής με τις δηλώσεις της Λισαβώνας και, αν όχι, σκοπεύει να αναλάβει επειγόντως μια νέα και ολοκληρωμένη μελέτη αξιολόγησης των επιπτώσεων: Σκοπεύει επίσης να εξασφαλίσει ότι στο μέλλον όλες αυτές οι μελέτες που αφορούν το οικονομικό κόστος θα αναλαμβάνονται από ανεξάρτητους εμπειρογνώμονες σε θέματα επιχειρήσεων και θα περιλαμβάνουν λεπτομερή στοιχεία σχετικά με το κόστος μιας οδηγίας για κάθε κράτος μέλος και τους πλέον θιγόμενους τομείς της οικονομίας·

(1) ΕΕ C 147 E της 20.6.2002, σελ. 132.

(2) ΕΕ C 77 της 18.3.1993.

Απάντηση της κας Διαμαντοπούλου Εξ ονόματος της Επιτροπής

(23 Απριλίου 2002)

Όπως διευκρινίστηκε στην απάντηση προς τη γραπτή ερώτηση E-3212/01 του κ. Bowis και άλλων(1), η αξιολόγηση του αντικτύπου για την πρόταση οδηγίας του Συμβουλίου περί των ελαχίστων προδιαγραφών ασφάλειας καιγείας που αφορούν την έκθεση των εργαζομένων σε κινδύνους οφειλομένους στους

φυσικούς παράγοντες, βασίστηκε σε μια ειδική μελέτη αντικτύπου για κάθε φυσικό παράγοντα. Η εν λόγω μελέτη βασίστηκε αρχικά στην κατάσταση στη Γερμανία και διαπιστώθηκε ότι τα ευρήματά της ίσχυαν για το σύνολο της Ένωσης σύμφωνα με μια ομάδα εμπειρογνωμόνων που αποτελείτο από ειδικούς από όλα τα κράτη μέλη τόσο στους φυσικούς παράγοντες όσο και στην αξιολόγηση του αντικτύπου.

Αντίγραφο της εν λόγω μελέτης αποστέλλεται απευθείας στον κ. βουλευτή και στη Γραμματεία του Κοινοβουλίου.

Η Επιτροπή είναι της γνώμης ότι αυτή η μελέτη αξιολόγησης του αντικτύπου εξακολουθεί να ισχύει για όλους τους φυσικούς παράγοντες που καλύπτει.

Σχετικά με το γενικό θέμα της αξιολόγησης του κόστους για τις επιχειρήσεις, οι κ. κ. βουλευτές γνωρίζουν ασφαλώς ότι η Επιτροπή διαθέτει ένα σύστημα αξιολόγησης του αντικτύπου στις επιχειρήσεις (BIA — Business Impact Assessment) από το 1986, το οποίο ισχύει για όλες τις νομοθετικές προτάσεις που ενδέχεται να έχουν σημαντικό αντίκτυπο στις επιχειρήσεις. Πέρα από μερικές ελλείψεις που έχουν προσδιοριστεί, συμπεριλαμβάνοντας ένα μη ικανοποιητικό επίπεδο ποσοτικού προσδιορισμού των δαπανών για τις επιχειρήσεις, το σύστημα BIA πρόσφατα έχει αναθεωρηθεί στο πλαίσιο ενός πιλοτικού σχεδίου. Τα συμπεράσματα του πιλοτικού σχεδίου BIA, τα οποίαποβλήθηκαν το Μάρτιο του 2002(2), περιλαμβάνουν συστάσεις όχι μόνο για τον τρόπο με τον οποίο μπορεί να βελτιωθεί η αξιολόγηση του αντικτύπου της νομοθεσίας στις επιχειρήσεις, ειδικότερα όσον αφορά τον τρόπο με τον οποίο συλλέγουν και επικυρώνουν δεδομένα, αλλά και για τις προϋποθέσεις εισαγωγής μιας νέας συνεκτικής μεθοδολογίας για την αξιολόγηση του αντικτύπου στην Επιτροπή, όπωςπογραμμίστηκε στην ανακοίνωση στο Ευρωπαϊκό Συμβούλιο στο Λάκεν (14 και 15 Δεκεμβρίου 2001) για την απλούστευση και τη βελτίωση του ρυθμιστικού περιβάλλοντος(3). Στο πλαίσιο των ευρύτερων προσπαθειών για τη βελτίωση των κανονιστικών ρυθμίσεων, ένα τέτοιο νέο σύστημα για την αξιολόγηση του αντικτύπου, το οποίο ενσωματώνει τον κοινωνικό, περιβαλλοντικό,γειονομικό και οικονομικό αντίκτυπο, καθώς και τον αντίκτυπο στις επιχειρήσεις, θα παρουσιαστεί με τη μορφή ανακοίνωσης, παράλληλα με το επερχόμενο σχέδιο δράσης για την απλούστευση και τη βελτίωση του ρυθμιστικού περιβάλλοντος, που έχει προβλεφθεί για τον Ιούνιο του 2002.

Οι εξελίξεις αυτές μαρτυρούν ότι η Επιτροπή δεν δεσμεύεται μόνο να συνεχίσει την αξιολόγηση αναλογικά του κόστους και του οφέλους των προτεινόμενων ρυθμιστικών μέτρων για όλα τα ενδιαφερόμενα μέρη, συμπεριλαμβανομένων των επιχειρήσεων, αλλά πρόκειται επίσης να ολοκληρώσει την προσαρμογή της συνολικής στρατηγικής για την αξιολόγηση του αντικτύπου στη στρατηγική της Λισσαβώνας και τα συμπεράσματα του Ευρωπαϊκού Συμβουλίου στο Γκέτεμποργκ (15 και 16 Ιουνίου 2001).

(1) ΕΕ C 147 E της 20.6.2002, σελ. 132.

(2) Διατίθεται στη διεύθυνση http://europa.eu.int/comm/enterprise/regulation/bia/ppbia_en.htm.

(3) COM(2001)726 τελικό.